钦定古今图书集成/方舆汇编/职方典/第1176卷 > 黄州府封建考 通志蕲州志合载
## 钦定古今图书集成/方舆汇编/职方典/第1176卷 > 黄州府封建考 通志蕲州志合载

上古

黄　，嬴姓，子爵。颛顼之后，受封于黄，以国为氏。鲁僖公十二年，黄人不修楚贡，楚遂灭黄，徙邾君，故又谓邾城。今即黄州。古黄都于河南光州，此盖其域云。

周

邾　，曹姓，子爵，亦祝融之后。有陆终者，生子六人，其五曰安，为曹姓。至周武王克商，封其苗裔曹挟于邾，为附庸国。至楚宣王伐邾，俘其民，徙其君于黄州。按杜预云：邾在鲁国邹县，此始封地也。若黄州，则邾君所徙居，亦称邾子国。今黄州西北百二十里新州地有邾城，盖邾君所居也。

东汉

蕲春侯陈浮　，光武二十三年，祝阿侯陈俊卒，子浮嗣，徙封蕲春。卒，子专诸嗣。专诸卒，子笃嗣。隋

蕲春郡公《达奚长孺　》，高祖受禅封。

唐

蕲王缉　，懿宗叔祖。咸通三年十一月封，八年七月薨。

后周

蕲王柴熙诲　后梁世宗子周显德六年追封蕲王。

宋

蕲王韩世忠　，延安人。孝宗隆兴四年四月己酉，追封世忠为蕲王。按“世忠蕲王” 之封，在其没后，则非以地受封可知。乃得袭“蕲王” 之号者，或亦不忘其平定荆湖、蕲、黄之功欤。

明

荆王瞻堈　，仁宗第六子。母张顺妃。永乐四年九月二十四日生。二十三年封荆王。宣宗宣德四年之国江西建昌。英宗正统八年迁蕲州，建宫麒麟山之阳。景泰元年表请朝上皇，诏止之。王天资颖秀，勤学好古。每遇朝廷大庆，必祗慎恭肃，礼成无倦。乐延文学，吟咏品藻，至今国人思之。景泰四年薨，年五十八。谥“宪王。”

荆靖王祁，镐　，宪王长子。景泰四年嗣位。天顺五年薨，谥《靖王》。

《荆和》《王祐》。　父见溥，靖王第二子。成化二年封都梁王，十年薨。天顺五年，靖王薨。长子《见㴋》嗣。弘治四年坐不法，并其长子祐柄废为庶人，武昌府安置。七年卒。王以都梁王嗣荆王。十七年薨，谥《和王》。

荆端王厚烇　，和王子。弘治十八年嗣位。谦和温粹，耽情经史，尤工篆隶。礼贤下士，恤困赈灾。忠君爱亲，出于天性。以内隙地为田，岁耘植以观旱涝。旱则躬自斋祓，为民祷祈，因号“东庄” ，颜其斋曰“白云深处。” 常力辞常禄，以纾民急，咸被温旨。正德十年，王以疾辞爵，不允，令富顺王暂代行礼仪，俟病痊仍旧。嘉靖二年，王复具疏辞禄。敕曰：“谕荆王，迩者王因旧病未痊，要将本等禄米住支，请给食米养膳。该部奏称王高洁之行，谨恭之心，足以表率宗室。朕念王既旧疾未痊，宜善加调理，常禄不必辞，其一应礼仪仍著富顺王代行。” 嘉靖十四年，王又辞禄。敕曰：“谕荆王，先年王奏称因患眩晕，不能躬行礼仪，要将禄米住支已有敕旨不允。迩复得奏旧病年久，调理未痊再辞常禄具见王志存谦抑行笃清修良可嘉尚。但宗藩常禄，日用所需况疾病未痊宜资医药不必辞兹特差官赍敕往谕王宜安心调摄，以光藩辅。其一应礼仪，仍著富顺王代。” 后以疾丧明。寻薨。谥端王。

《荆恭》王《翊钜　》《永定》王载。之子以世孙袭封。嘉靖末，嗣荆王。隆庆中薨。谥《恭王》。

荆康王常。　先是，恭王薨，世子《常泠》坐不法，废为庶人，以王嗣，盛著贤声。万历二十六年薨，谥《康王》。

荆定王由懋　，字文伯，号凤岐，康王长子。万历中嗣封王。丰神岳岳，望若天人。淹雅博综，谦光俭约，敬礼士大夫，周悉民间疾苦，人甚敬爱之。兼通文翰绘事。天启二年薨，谥《定王》。

荆王慈烟　，号维庭，定王第五子，以嫡出，天启初嗣位。聪敏多材艺，嬉戏无度。疏元妃桂氏，宠嬖佞，习巫术，常有志远游，宫室衣服，喜从民间称号，亡国之兆，于兹见矣。王于崇祯十五年冬薨，次年春，流寇破蕲，宫眷悉被掳。元妃桂氏、世子和至，次妃刘氏所生，获免，移寓九江府。次年甲申

皇清受命荆藩国除。桂氏逮至京，荷

恩赦还为尼

荆永定郡王载墭　，荆王子。嘉靖初，立“永定王。” 寻薨，谥“端穆。” 子嗣荆王，是为“荆恭王。” 永定无嗣。荆都梁郡王见海　，靖王第二子。成化二年，封都梁王。十年薨，谥“悼惠。” 子嗣荆王，是为“荆和王。” 《都梁》未嗣，封支子奉祀祖庙。

樊山郡王见澋　，荆靖王子。成化中，封樊山王。正德初薨，谥“温懿。” 子祐构嗣，嘉靖中薨，谥“庄和。” 子厚焌嗣，嘉靖末薨，谥“恭裕。” 子载坅嗣。薨子翊𨥌嗣，别号“正岳” ，博学工文章。天启六年薨，未请谥。子常沧嗣。

富顺郡王厚焜　，蕲王子。成化三年封富顺王。善诗文，工画，常作花卉，有生意，蜂蝶纷集。薨，子载。嗣永新郡王厚熿，　和王子。嘉靖初，封永新王。薨，谥“安庄。”子载壕嗣。薨，子翊键嗣。

都昌郡王祁鉴　，宪王子。封都昌王。成化中薨，谥“惠靖。”子见潭嗣。薨，谥“怀顺。”子祐。嗣，弘治中薨，谥《悼僖》。

桐城郡王祐，椫　，王子。弘治初薨，谥“怀僖。”无嗣。岷青郡王祐，欘　，王子。成化中薨，谥“悼怀。”无嗣。德安郡王翊　嘉靖三十六年封德安王。薨，子常煜嗣。薨，子由煜嗣。

蕲水郡王贵𤋏　，辽简王庶子。永乐元年封蕲水王。成化中薨，谥“靖和。” 子豪坑嗣，弘治中薨，谥“安穆。” 子恩钜嗣，嘉靖中薨，谥“康顺。” 子宠澍嗣，嘉靖中薨，谥“僖简。” 按蕲水王乃辽藩宗支也。辽改封荆州府，或封荆而国于蕲，或封蕲而国于荆，国制也，故得并志。

《广济》王定。㸁　康王第八子。嘉靖三十六年封蕲国公。康茂才，　洪武四年征蜀，殁于銕索桥下，追封蕲国公，谥《武毅》。

蕲国公康铎　，茂才子。年十四封蕲春侯。后征云南，克普定、华山有功。寻卒，时年二十二。赠蕲国公，谥“忠愍。” 子渊二岁实授公禄，未袭封。正德间，封其孙南京锦衣卫正千户。

蕲国公薛禄　，宣德初爵阳武侯。汉王高煦反，密命禄为前锋，昼夜兼程进，不数日抵城下。高煦出不意，群丁溃散，遂得械煦归京师。寻命禄佩镇朔将军印。宣德五年追赠蕲国公，谥“忠武。”